Nokså små (sjelden over 10 millimeter), litt maur- eller edderkopplignende trebukker. Oversiden er kledt med lange, oppstående hår. På farge er de svarte med tegninger av lyse, nedliggende hår. Hodet er rundet. Antennene er noe lengre enn kroppen. Pronotum er tønneformet, lengre enn bredt. Dekkvingene er forholdsvis korte og jevnbrede. Beina er middels lange og kraftige.